open-index/open-wikipedia-markdown huggingface dataset:
Hyperpallium

[thumb|[Haliaeetinae|Haliaeetinis aliisque raptoribus est hyperpallium magnum beneque evolutum.]]
**Hyperpallium** est locus destinationis proiectionum lemnothalamicarum in cerebris avium. Quae proiectiones, cum cellulis granularibus ad locum destinationis proiectionum lemnothalamicarum ad hyperpallium cortici striato morphologia, electrophysiologia, organizatione retinotopica, et organizatione columnari similes sunt. Hae cellulae granulares putantur se libere in avibus evolvisse, quia in reptilibus non videntur.

Hae proiectiones, in nucleo geniculato laterali dorsali ortae, tria strata in hyperpallio petunt: hyperpallium intercalatum, hyperpallium densocellulare, et interstitialem hyperpalii apicalis nucleum, proiectionibus densissimis in duobus stratis ultimis. Efferentes telencephalicorum viae lemnothalamicae elementorum tectum opticum (colliculo superiori simile), nucleum visualem lemnothalamicum, aliasque tractus optici res petunt.

Hyperpallium magnum beneque evolutum esse in accipitrinis, haliaeetinis, strigiformibus, aliisque raptoribus videtur.

*Cortex praefrontalis
*Nidopallium
*Pallium avianum

## Notae
## Bibliographia
*Butler, Ann B., et William Hodos. 2005. *Comparative Vertebrate Neuroanatomy.* John Wiley & Sons. ISBN 0471210056.

Categoria:Anatomia avium
Nidopallium

[thumb|*[Columba livia* studiis nidopallii in laboratorio commode prodest.]]
**Nidopallium** ('pallium nidificatum' significans) est regio cerebri aviani quae plerumque ad varia rationum administrativarum genera quaedamque superiora opera cognitiva significanda adhibetur. Quae regio nidopallium anno 2002 denuo nominata est per Avian Brain Nomenclature Consortium quia **neostriatum**, nomen prius adhibitum, significabat hanc regionem ad officia primitiviora adhiberi ut neostriatum in cerebris mammalianis est structura subcorticalis. Una e multis morum rationibus quam nidopallium avianum moderatur migratio est. Quod est exemplum neuroplasticitatis in cerebro aviano.

*Columna vertebralis
*Cortex praefrontalis
*Hyperpallium
*Pallium avianum

## Notae
## Bibliographia
*Atoji, Yasuro, et J. Martin Wild. 2009. Afferent and Efferent Projections of the Central Caudal Nidopallium in the Pigeon (*Columba livia*). *The Journal of Comparative Neurology*
*Barkan, Shay, Uri Roll, Yoram Yom-Tov, Leonard I. Wassenaar, et Anat Barnea. 2016. Possible linkage between neuronal recruitment and flight distance in migratory birds. *Scientific Reports,* 24 Februarii.
*Herold, Christina. Nicola Palomero-Gallagher, Burkhard Hellmann, Sven Kroner, Carsten Theiss, Onur Gunturkun, et Karl Zilles. 2011. The receptor architecture of the pigeons’ nidopallium caudolaterale: an avian analogue to the mammalian prefrontal cortex. *Brain Structure and Function* 216(3): 239–254.

## Nexus externi
*Fontes. AvianBrain.org.
*nidopallii.
*"The Nidopallium and Executive Function."
*"The Nidopallium in Response to Reward-Predicting Stimuli."
*"Nidopallium Plasticity during Avian Migration."

Categoria:Anatomia avium
Anulus ocularis

[thumb|*[Zosterops|Zosteropes* sunt aves quae ex anulis ocularibus in plurimis speciebus inventis appellantur. Nomen generis similiter 'stroppos oculorum' significat.]]
**Anulus ocularis** vel **anulus periocularis** vel **circulus ocularis** in avibus est anulus pennarum perparvarum qui anulum orbitalem circumdat, anulum cutis nudae qui oculum avis artissime cingit. Anulus ocularis saepe est merum ornamentum, et eius color a plumas adiacentbus discrepare potest. Nudus anulus orbitalis durus aut corporeus esse potest, vel *wattle* ocularem formare potest. Qui est signum investigatoribus agrestibus utilissimum in multis avium speciebus. *Rhynchocyclus brevirostris,* 
*Hemitriccus orbitatus,* et *Asthenes palpebralis* sunt exempla specierum quae ex ea proprietate vulgo in variis linguis appellantur.

## Pinacotheca

Fasciculus:Cossypha caffra, juveniel, Pretoria, h.jpg|*Cossypha caffra,* species muscicapidarum, duplum pennarum perparvarum anulum circa oculum habet.
Fasciculus:Geothlypis tolmiei Hungry Horse MT 1, crop.jpg|*Geothlypis tolmiei* masculus arcus supra et infra oculum habet.
Fasciculus:Glareola maldivarum - Beung Borapet, crop.jpg|*Glareola maldivarum* perfectum sed coloribus partim discrepantem anulum ocularem habet.
Fasciculus:Killdeer and child, crop.JPG|*Charadrius vociferus* est unus ex multis Charadriiformibus quibus est consipicuus anulus orbitalis.
Fasciculus:Anser erythropus -WWT Slimbridge, Gloucestershire, England -head-8a, crop.jpg|*Anser erythropus* flavum anulum orbitalem habet.

*Anulus scleroticus
*Glossarium vocabulorum avianorum
*Iris (anatomia)

## Notae
## Bibliographia
*Birdsley, Jeff. *IB 461: Ornithology, External Anatomy.* School of Integrative Biology, University of Illinois Urbana-Champaign. PDF.
*Borrow, Nik, et Ron Demey. 2013. *Field Guide to the Birds of Ghana.* Bloomsbury Publishing. ISBN 9781408189023.
*Campbell, Bruce, et Elizabeth Lack. 2010. *A Dictionary of Birds.* Londinii: A. & C. Black. ISBN 9781408138380.
*Carnaby, Trevor. 2008. *Beat about the bush: Birds.* Iohannesburgi: Jacana. ISBN 9781770092419.
*Cuevas Martínez, Rafael, et Enrique Gómez Merino. 2011. *Jilgueros y especies afines.* Editorial Hispano Europea. ISBN 9788425517273.
*Dutson, Guy, et Richard Allen. 2011. *Birds of Melanesia the Bismarcks, Solomons, Vanuatu and New Caledonia.* Londinii: Christopher Helm. ISBN 9781408152461.
*Vinicombe, Keith, et Alan Harris, et Laurel Tucker. 2014. *The Helm guide to bird identification: an in-depth look at confusion species.* Londinii: Christopher Helm. ISBN 9781408130353.
*Zimmerman, Dale A., et al. 1999. *Birds of Kenya and Northern Tanzania.* Princetoniae: Princeton University Press. ISBN 0691010226.

Categoria:Anatomia avium
Notarium

[thumb|Composita *[Pteranodonis* ossa notarium inter scapulas monstrant.]]
**Notarium**, seu **os dorsale**, in avibus nonnullisque pterosauriis est coniuncta armi vertebra, quae structura thoracem contra vires ab alis generatas firmare iuvat. Inter aves, vertebrae solum cum vertebris costisque adiacentibus conectuntur, cum autem in nonnullis pterosauriis notarium cum scapula coniungitur. Hic articulus unicus inter tetrapoda est, nam in aliis taxis non est coniunctio directa inter formam pectoris et columnam vertebrarum, quamquam in speciebus quibus sunt claviculae, quaeque clavicula cum sterno conectitur, quod vicissim cum vertebris per costas conectitur, ut coniunctio indirecta sit.

## Bibliographia
*Baumel, Julian J., et al., eds. 1993. *Handbook of avian anatomy: nomina anatomica avium.* Ed. 2a. Effectus ab International Committee on Avian Anatomical Nomenclature, parte World Association of Veterinary Anatomists. Cantabrigiae Massachusettae: Nuttall Ornithological Club.
*Hogg, D. A. 1982. Fusions occurring in the postcranial skeleton of the domestic fowl. *Journal of Anatomy* 135(3): 501–512.
*Hone, Dave. 2009. A pelvis at the front—the notarium. ''Dave Hone's Archosaur Musings* (blog).
*.

## Nexus externi
*Glossarium. *Palaeos.''

Categoria:Anatomia avium
Categoria:Pterosauria
Arsenius Menščikov

**Arsenius Ioannis f. Menščikov** (Russice *Арсений Иванович Менщиков*, in libris suis modo Germanico, tunc Russiae vulgato, *Menstschikow*), die 26 Octobris anni 1807 natus et die 30 Martis anni 1884 mortuus, fuit philologus et philosophus Russicus et poeta Latinus. Natus in gubernio Tueriensi, presbyteri filius, Tueriae et Mosquae et Berolini educatus, in Universitate Mosquensi docuit (annis 1848–1866}. De *Cratylo* Platonis dissertationem scripsit et *Philebum* Russice vertit. Carmina composuit Latina et Graeca, inter ea carmen, liberationem agricolarum anni 1861 laudans. Slavenophilis, ut dicitur, propinquus, in oratione Latina *de eruditione aetatis Byzantinae* scientiam Russicam ad studia Byzantina vocat. Alexander Herzen nuptias eius memorat.

## Opera 
* In Platonis dialogum, qui inscribitur Cratylus, commentatio, Moscuae 1842 
* De eruditione et re litteraria Graecorum aetatis Byzantinae, Moscuae 1849 
* *Филеб, диалог Платона*, in: *Пропилеи*, IV, Moscuae 1854 (*Philebi* versio)

## Notae 
Categoria:Auctores Latini recentiores
Categoria:Incolae Imperii Russici
Categoria:Incolae Moscuae
Categoria:Philologi Russiae
Categoria:Poetae Russiae
Categoria:Professores Universitatis Moscuensis
Categoria:Scriptores Russiae
Categoria:Rerum Slavicarum amici
Arthurus Silva

**Arthurus Silva**, nomine pleno nativo *Augusto António Artur da Silva* (Bissau in urbe natus anno 1956) est politicus Guineae Bissaviensis.

In suburbio Bissaviensi Reno educatus est, ubi agnomine *Saco Mandjaku* nuncupabatur. Piscatui operique navali studuit apud Universitatem Foederalem Ruralem Pernambucensen in urbe Recifensi et universitatem Hullensem in Anglia necnon scholam administrationis maritimae Burdigalensem. In patriam reditus minister a piscatu ab anno 1994 usque in 1999, deinde minister a munitione anno 2009, mox minister ab eruditione a mense Novembri 2009 usque in 2012, insuper minister rerum externarum a mense Octobri 2015 usque in Maium 2016 meruit. Die 30 Ianuarii 2018 ad officium primi ministri convocatus est, praeside Iosepho Mario Vaz.

## Notae 
## Bibliographia 
* "Artur Silva, ministro guineense da Defesa: “Todo mundo tem consciência do que se está a passar na Guiné-Bissau”" in *A Semana* (20 Aprilis 2009)
* "Novo PM guineense promete um Governo "com todos" os signatários do Acordo de Conacri" in *RTP Notícias* (31 Ianuarii 2018)
* "Crise Política: JoMaV nomeia embaixador Augusto António Artur da Silva para cargo do Primeiro-ministro" in *O Democrata* (30 Ianuarii 2018)

Categoria:Homines vivi
Categoria:Nati 1956
Categoria:Politici Guineae Bissaviensis
Categoria:Gubernatores civitatum
Categoria:Ministri rerum externarum
Categoria:Alumni Universitatis Hullensis
Categoria:Alumni Universitatis Foederalis Ruralis Pernambucensis
Categoria:Alumni universitatum et scholarum Burdigalensium
Categoria:Ministri munitionis
Ericus Holcomb

**Ericus Holcomb** (Indianapoli natus die 2 Maii 1968) est politicus Indianae. Alumnus est collegii Hanoveriensis. Octo annos intellector iuxta classem Civitatum Foederatarum in urbibus Jacksonville et Olisipone, deinde consiliarius politicus ab anno 1997 Ioanni Hostettler, ab 2003 gubernatori Mitchell Daniels, ab 2013 senatori Danieli Coats operam dedit. Gubernator vicarius Indianae die 3 Martii 2016 inductus est, gubernatore Michaele Pence; qui mox praeses vicarius Civitatum Foederatarum selectus, Ericus Holcomb ipse die 9 Ianuarii 2017 gubernator factus est.

## Bibliographia 
* "Meet Eric Holcomb, the Republicans' new candidate for Indiana governor" in *IndyStar* (15 Februarii/26 Iulii 2016)

## Nexus externi 
* Vita apud regimen Indianense

Categoria:Nati 1968
Categoria:Homines vivi
Categoria:Alumni Collegii Hanoveriensis
Categoria:Classiarii Civitatum Foederatarum
Categoria:Gubernatores Indianae
Categoria:Intellectores
Hallel

**Hallel** (Hebraice , "laus") est prex Iudaica laudis et gratiarum, in diebus festis recitata, quae constat ex psalmis 113–118. Hoc est *Hallel Aegyptiacum*. Aliae preces *Hallel* dictae sunt Psalmus 136 ("Magnum Hallel") et psalmi 146–150 (pars "pesukei dezimra").

## Nexus externi 
* De Hallel in *The Jewish Encyclopedia* (1906) 

Categoria:Liber Psalmorum
Categoria:Preces
Categoria:Religio Iudaica
Psalmi paenitentiales

**Psalmi paenitentiales** in ritu Latino Ecclesiae Catholicae Romanae sunt sequentes:
* Psalmus 6: "Domine, ne in furore tuo arguas me."
* Psalmus 32 (31): "Beati quorum remissae sunt iniquitates."
* Psalmus 38 (37): "Domine ne in furore tuo arguas me."
* Psalmus 51 (50): "Miserere mei, Deus, secundum magnam misericordiam tuam."
* Psalmus 102 (101): "Domine, exaudi orationem meam, et clamor meus ad te veniat."
* Psalmus 130 (129): "De profundis clamavi ad te, Domine."
* Psalmus 143 (142): "Domine, exaudi orationem meam: auribus percipe obsecrationem meam in veritate tua."

Hi psalmi, preces tristitiae de peccato commisso, praecipue in Quadragesima recitantur.

## Nexus externi 
* De psalmis paenitentialibus, United States Conference of Catholic Bishops 

Categoria:Liber Psalmorum
Categoria:Ecclesia Catholica
Mendippi

[thumb|upright=1.5|Rura circum [Blagdon iacentia a Black Down visa]]
**Mendippi**, Anglice *the Mendips*, sunt **colles** seu montes comitatús Somersetensis ad occidentalem partem Angliae iacentes. Fastigium collis Black Down, nomine *Beacon Batch* distinctum, 325 metris altum, est locus Mendipporum excelsissimus. Sub radice Mendipporum ad meridiem versus fontes surgunt e cavernis, inter quas spelunca Gough, iuxta oppida Axa, Cheddar, Shepton Mallet, urbemque parvam Wellarum.

## Notae 
## Nexus externi 
* 
* 

Categoria:Somersetensis comitatus
Categoria:Montes Angliae
Inhibitor gyrasis (antibioticum)

**Inhibitores gyrasis** sunt grex antibioticorum, igitur composita chemica, quae actio enzymi gyrasis inhibent. In bacteriis inhibitio gyrasis structuram primo ADNi mutari, deinde magnitudinem eius auctam iri, postremo bacteria diruptura esse perficit. Plures typi inhibitorum gyrasis chemici excogitati sunt.

Exempla inhibitoris gyrasis sunt Ciprofloxacinum, Laevofloxacinum, Norfloxacinum.

## Notae 
Categoria:Antibiotica
!
Asa Hutchinson

**Asa Hutchinson** (Bentonville in urbe natus die 3 Decembris 1950) est politicus Arcansiae.

Alumnus est universitatis Roberti Jones in Carolina Meridiana et scholae iuridicae universitatis Arkansiensis. Causidicus annos viginti et unum meruit. Factionis republicanae sodalis, legatus est camerae repraesentatium Civitatum Foederatarum pro Arcansia ab anno 1997 usque in 2001. Vasingtoniae deinde operam dedit apud tabularia pharmacorum prohibendorum et securitatis patriae. Officium gubernatoris Arcansiae anno 2006 frustra, anno 2014 bono successu petivit. Die 13 Ianuarii 2015 inauguratus est.

## Bibliographia 
* Jake Tapper, "The conversion of Asa Hutchinson" in *Salon* (12 Octobris 1999)

## Nexus externi 
Categoria:Nati 1950
Categoria:Homines vivi
Categoria:Gubernatores Arcansiae
Categoria:Alumni Universitatis Arkansiensis
Categoria:Alumni Universitatis Roberti Jones
Categoria:Camerae Repraesentantium Civitatum Foederatarum legati Arcansiae
Categoria:Causidici
Duglassius Ducey

**Duglassius Ducey**, nomine nativo *Douglas Anthony Roscoe*, hodie *Doug Ducey* appellatus (Toleto in Ohio natus die 9 Aprilis 1964) est mercator et politicus Arizonae. In urbe nativa educatus, apud universitatem civicam Arizonensem iuxta Tempe eruditus est. Factionis republicanae sodalis, gubernator Arizonae a die 5 Ianuarii 2015 meret.

## Nexus externi 
* Situs gubernatoris Arizonensis
* Vita apud *National Governors Association*

Categoria:Homines vivi
Categoria:Nati 1964
Categoria:Incolae Ohii
Categoria:Gubernatores Arizonae
Categoria:Alumni Universitatis Civicae Arizonensis
Fanum Sancti Ioannis Fasciae

thumb|Despectus in Pozzam et Vicum Fasciae

**Fanum Sancti Ioannis Fasciae** (Italiane: *San Giovanni di Fassa*) est municipium Italiae, circiter 3.528 incolarum,  in Provincia Tridentina situm.Incolae *Ioannenses* appellantur

Municipium pertinet ad Communitatem Fasciensem, cuius caput est. 

## Insignia 

Fasciculus:Corona di comune.svg|*Municipium Italiae*
Fasciculus:Flag of Ladinia.svg|*Ladinia*

## Geographia 
* Vallis Fasciensis

## Ethnográphia 
Gentes Ioannenses linguam ladinam loquuntur.

## Historia 
Die 1 Ianuarii 2018 municipium Pozzae se coniunxit cum municipiis Vici Fasciae ut constituiret municipium novum Sancti Ioannis Fasciae.

## Ecclesia Catholica Romana 
* Archidioecesis Tridentina

## Fractiones, vici et loci in municipio 
### Municipia abrogata 
* Pozza, 
* Vicus Fasciae. 

### Fractiones 
* Pozza (*sedes municipalis*), 
* Vicus Fasciae,
* Costa, Larzonei, Monzon, Passo Carezza, Pera, Pozza, Ronch, San Giovanni, Tamion, Vallonga*. 

## Municipia finitima 
* Canazei, Mazzin, Moena, Nova Levante (BZ), Rocca Pietore (BL), Soraga di Fassa, Tires (BZ)*

* Tridentinum-Athesiam Superiorem/Tirolem Meridionalem (*regionem*)
* Liberam Provinciam Tridentinam seu Tridentinum (*provinciam* ac *terram*)
* Communitatem Fasciensem (*communitatem vallis*),
* Tridentum (*urbem*),
* Municipia iuncta Italiae,
* Municipium Italiae.

## Nexus externi 
* Situs publicus

## Pinacotheca 

Imago:Map of comune of San Giovanni di Fassa (province of Trento, region Trentino-South Tyrol, Italy) 2023.svg|Collocatio finium municipii in Libera Provincia Tridentina.
Imago:Comunità TN - Posizione11.png|Collocatio communinatis vallis, quae pertinet ad municipio, in Libera Provincia Tridentina.

## Notae
Psalmus 150

[thumb|Psalmus 150 in libro *The Art Bible* anni [1896 depictus]]
[thumb|Vitrum de psalmo 150 a [Marcus Chagall|Marco Chagall pictum]]
**Psalmus 150**  libri Psalmorum in Nova Vulgata Bibliorum versione incipit superscriptione "Alleluia" et verbis **Laudate Dominum in sanctuario eius"**. In hoc psalmo tractatur multitudo modorum et instrumentis musicis quibus Deus laudetur. In ultimo versu, "Omnis spiritus [vel "omne quod spirat"] laudet Dominum", munus laudum Dei omnibus animalibus attribui videtur.

## Verba psalmi 
Haec sunt verba psalmi 150 ex versione vulgata Clementina:

1 Alleluia.
Laudate Dominum in sanctis eius;
laudate eum in firmamento virtutis eius.
2 Laudate eum in virtutibus eius;
laudate eum secundum multitudinem magnitudinis eius.
3 Laudate eum in sono tubae;
laudate eum in psalterio et cithara.
4 Laudate eum in tympano et choro;
laudate eum in chordis et organo.
5 Laudate eum in cymbalis benesonantibus;
laudate eum in cymbalis iubilationis.
6 Omnis spiritus laudet Dominum!
Alleluia.

## Lectio Christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 

Titulus Psalmi 150 est *Laudate Dominum*.

## Nexus externi 
* Psalmus 150 in versione vulgate Stuttgartensi (iuxta Hebraicum)
* Psalmus 150 in Vulgata Clementina (versione Gallicana)
* Psalmus 150 in Nova Vulgata
* Psalmus 150 cum commentario Rashi 

Categoria:Liber Psalmorum
Universitas Commercialis et Oeconomica Kioviensis

**Universitas Nationalis Commercialis et Oeconomica Kioviensis** (Ucrainice Київський національний торговельно-економічний університет, translitteratione ''Kyjivs'kyj nacional'nyj torhovel'no-ekonomicnyj universytet'') est universitas Ucrainica Kioviae anno 1946 condita. Sex facultates de oeconomica iureque et duodeviginti instituta educationis nunc habet. 

## Nexus externi 
* Situs publicus universitatis


Categoria:Constituta 1946
Castrum ad Gerundum

thumb|Ecclesiola B.V.M. Funtanae
**Castrum ad Gerundum** (Alia nomina: *Castrum Gerundi*) (Italiane: *Castelgerundo*) est municipium Italiae, circiter 1.489 incolarum, in Provincia Laudensi situm.

## Insigne 

Fasciculus:Corona di comune.svg|*Municipium Italiae*

## Geographia 
* Lacus Gerundus

## Historia 
Die 1 Ianuarii 2018 municipium Camairagi se coniunxit cum municipiis Cavacurtae ut constituiret municipium novum Castri ad Gerundum.

## Urbis administratio 
A die 10 Iunii anno 2018, administrator Consilii municipalis Petrus Daniel Saltarelli est, praeses Listae Civicae.

## Ecclesia Catholica Romana 
* Dioecesis Laudensis

## Fractiones, vici et loci in municipio 
### Municipia abrogata 
* Camairagum
* Cavacurta

### Fractiones 
* Camairagum,
* Cavacurta,
* *Bosco Valentino*, 
* *Mulazzana*.

## Municipia finitima 
''Castiglione d'Adda, Codogno, Formigara (CR), Maleo, Pizzighettone (CR), Terranova dei Passerini*.

* Langobardia (*regio*),
* Provincia Laudensis,
* Laus Nova (*urbs''),
* Municipia iuncta Italiae,
* Municipium Italiae.

## Nexus externi 
* Situs publicus

## Pinacotheca 

Fasciculus:Map of comune of Castelgerundo (province of Lodi, region Lombardy, Italy).svg|Collocatio finium municipii in Provincia Laudensi.

## Notae
Martinus Dobrizhoffer

**Martinus Dobrizhoffer** (Th. *Martin Dobrizhoffer*), die 7 Septembris anni 1717 natus et die 17 Iulii anni 1791 mortuus, fuit Iesuita et missionarius Austriacus et rerum scriptor Latinus. Anno 1736 in Societatem Jesu ingressus est et anno 1749 Paraquariam venit, ubi inter Indos Abipona et Guarani labores ferebat. Iesuitis ex America fugatis Austriam revertit et Vindobonae tempore Mariae Theresiae versatus est. Post dissolutionem societatis Iesu anni 1782 librum suum celebrem edidit, *Historiam de Abiponibus etc.* Anglice *Histioria* a Sara Coleridge reddita est, qua versione Robertus Southey ad *Fabulam Paraquarianam* componendam usus est.

## Opus 
* Historia de Abiponibus, equestri bellicosaque Paraquariae natione, locupletata copiosis barbarorum gentium, urbium, fluminum, ferarum, amphibiorum, insectorum, serpentium praecipuorum, piscium, avium, arborum, plantarum aliarumque ejusdem provinciae proprietatum observationibus, pars prima
* Eadem, pars secunda
* Eadem, pars tertia

## Notae 
Categoria:Iesuitae
Categoria:Missionarii
Categoria:Nati 1717
Categoria:Mortui 1791
Categoria:Auctores Latini recentiores
Categoria:Historici
Nicolaus del Techo

**Nicolaus del Techo** (Fr. *Nicolas de Toigt*, Hisp. *Nicolás de Techo*), natus Insulae anno 1611 et mortuus in Urbe Assumptionis anno 1680, Iesuita fuit Francogallicus et rerum scriptor Paraquariae. Anno 1630 in Societatem Jesu ingressus est. Humanitatem docuit. Anno 1649 Paraquariam venit, ubi indigenas evangelizabat et in collegio in Urbe Assumptionis docuit. In *Historia provinciae Paraquariae societatis Jesu*, quam composuit, opera anteriorum scriptorum rerum Jesuiticarum usus est. Manuscriptum huius libri, ab Indis Guarani magna cum diligentia factum sic, ut typos imitaretur, in Bibliotheca Matritensi servatur.

## Opera 
* Historia provinciae Paraquariae societatis Jesu, Leodii 1673
* Synopsis chronologica historiae Paraquariae provinciae societatis Iesu

## Nexus externi 
* *Nicolaus del Techo* in *Portalguarani*
* *Historia provinciae Paraquariae* Hispanice reddita

Categoria:Iesuitae
Categoria:Missionarii
Categoria:Nati 1611
Categoria:Mortui 1680
Categoria:Auctores Latini recentiores
Categoria:Historici
Provincia Toboliensis

**Provincia Toboliensis** vel **Tobolscensis** (Russice Тобольская провинция, tr. ''Tobol'skaja provincija*) fuit pars administrativa gubernii Siberiensis (Sibirici) vel Toboliensis (Tobolscensis) Russiae, metropolim habens Tobolium (Tobolscum). Secundum decretum Petri I, anno 1719 factum, in gubernio Siberiensi formata est. Praefectura Toboliensis anno 1782 creata, provincia Toboliensis facta est regio huius praefecturae (extremo anno 1796 in gubernium Toboliense transformatae), anno 1797 autem abolita est.

## Pinacotheca

Fasciculus:Тобольская провинция.jpg|*Charta geographica nova provinciae Tobolsciensis circa partem septentrionalem Obii fluminis usque ad ostia ipsius, ubi in Mare Glaciale effunditur* (ex atlante Ioannis Kirilov)
Fasciculus:Царство Сибирское.jpg|*Charta geographica partis meridionalis provinciae Tobolsciensis'' (ex atlante Ioannis Kirilov)

## Notae
## Nexus externi
* Provincia Toboliensis 

Toboliensis
Categoria:Tobolium
Provincia Ircutensis

**Provincia Ircutensis** vel **Irkutensis** (Russice Иркутская провинция, tr. *Irkutskaja provincija*) fuit pars administrativa gubernii Siberiensis (Sibirici) Imperii Russici, metropolim habens Ircutiam, anno 1724 e parte provinciae Toboliensis gubernii illius formata annoque 1764 in gubernium Ircutense transformata.

## Notae
Ircutensis
Categoria:Ircutia
Alexius Kaledin

**Alexius Maximi filius Kaledin** (Russice Алексей Максимович Каледин, tr. *Aleksej Maksimovič Kaledin*; [[24 Octobris|12 [24] Octobris]] 1861 – 11 Februarii 1918) fuit ductor exercitus Russicus, particeps primi belli mundani, aestate anni 1917 praefectus (*ataman*) Exercitus Tanaitici Cosacorum electus, qui post res novas Octobres concertationem militarem contra bolsevicos in bello civili Russico incepit, independentiam regionis Cosacorum Tanaiticorum declarans, sed, a copiis bolsevicorum nonnunquam victus et auxilium militare sibi nimis parvum videns, tres menses post dimissionem suam declaravit et eadem die mortem sibi conscivit.

## Nexus externi
Categoria:Cosaci
Categoria:Ductores exercitus
Categoria:Homines qui sibi mortem consciverunt
Categoria:Milites Russiae
Categoria:Participes primi belli mundani
Categoria:Participes Belli Civilis Russici
Gubernium Siberiense

**Gubernium Siberiense** sive **Sibiriense** vel **Sibiricum** (Russice Сибирская губерния, tr. *Sibirskaja gubernija*) fuit prisca administrativa Russiae pars, terras Siberiae (Sibiriae) et Uralium occupans, Tobolium metropolim habens. 

## Historia
Gubernium Siberiense (Sibiricum) anno 1708 decreto Petri I inter prima gubernia Russica creatum est. Anno 1719 provinciae Viatcensis, Solicamiensis et Toboliensis, anno 1724 etiam provinciae Ieniseensis et Ircutensis (e partibus provinciae Toboliensis) ut subdivisiones huius gubernii formatae sunt. Anno 1727 autem provinciae Viatcensis et Solicamiensis in gubernium Casanense translatae sunt. Anno 1737 provincia Isetensis in gubernio Siberiensi creata est, anno 1744 enim in gubernium Orenburgense inclusa. Anno 1764 gubernium Ircutense e Siberiensi separatum est. Secundum decretum Catharinae II, anno 1779 factum, regio Colyvanensis ex parte gubernii Siberiensis in meridie-oriente Siberiae Occidentalis formata est. Terrae occidentales gubernii autem secundum decretum anni 1781 in praefecturam Permiensem (dein gubernium Permiense factam) inclusae sunt. Pars manens gubernii Siberiensis enim decreto anni 1782 in praefecturam Toboliensem (gubernium Toboliense ab anno 1796) transformata est.
   
## Notae
## Nexus externi
* Mappa gubernii Sibiriensis, continens provincias Toboliensem et Jenisejensem, ab Ioanne Truscotio
* Mappa fluvii Irtisz partem meridional gubernii Sibiriensis perfluentis cum pristino territorio stirpis Kalmukorum Songaricae, auctore Iohanne Islenieff — (1777)

Categoria:Siberia
Categoria:Tobolium
Siberiense
Provincia Ieniseensis

**Provincia Ieniseensis** (Russice Енисейская провинция, tr. *Enisejskaja provincija*) fuit pars administrativa gubernii Siberiensis Russiae, Ieniseam urbem metropolim habens, anno 1724 e parte provinciae Toboliensis creata, secundum decretum anni 1775 autem abolita.

## Nota
Ieniseensis
Provincia Isetensis

**Provincia Isetensis** (Russice Исетская провинция, tr. *Isetskaja provincija*), anno 1737 decreto imperatricis Annae creata et anno 1781 secundum decretum imperatricis Catharinae II abolita, fuit pars administrativa gubernii Siberiensis et ab anno 1744 gubernii Orenburgensis Imperii Russici, secundum Isetum fluvium nominata, metropolim ab anno 1743 Celiabinscam habens.

## Nota
## Nexus externus
* Provincia Isetensis 

Isetensis
Stephanus Radu Oprea

**Stephanus** (Dacoromanice *Ștefan*) **Radu Oprea** (natus die 14 Iunii 1970) rerum politicarum peritus Dacoromanicus factionis Socialis Democraticae est.

## Munus 
Oprea annis 1989 - 1994 apud Universitatem Petrolei et Gasis Ploiestensem studebat et machinator factus est.

## Cursus honorum 
Oprea, sodalis factionis PSD, anno 2012 primo senator Romaniae electus est et anno 2016 iterum creatus est. A die 29 Ianuarii 2018 in consilio ministrorum Vioricae Dăncilăe minister societatum minorum et commercii factus est.

## Nexus externi 
* Biographia Opreae (2018) apud libertatea.ro
* Biographia apud situm interretialem senatus Romaniae
* Data Opreae apud situm interretialem camerae legatorum Romaniae

## Notae 
Categoria:Senatores Romaniae
Categoria:Ministri commercii Romaniae
Rariorum plantarum historia

thumb|Carolus Clusius anno 1575
***Rariorum plantarum historia*** est opus botanicum multis imaginibus illustratum, a Carolo Clusio scripta Antverpiaeque apud officinam Plantinianam anno 1601 divulgata. Studia iam edita in operibus 1576 *Rariorum aliquot stirpium per Hispanias observatarum historia* et 1583 *Rariorum stirpium per Pannoniam, Austriam et vicinas quasdam provincias observatorum historia* cum aliis rebus comprehendit. In appendice praebentur epistulae botanicae Honorii Belli medico Vicentino, qui Cydoniae in insula Creta laborabat, et Thobiae Roelsii Medioburgensi, necnon opusculum Ioannis Pona Veronensis de plantis montis Baldi; insuper opusculum Clusii ipsius de fungis.

In hoc opere descriptio reperitur holeris Peruviani "papas" a Clusio nuncupati, quod hodie *Solanum tuberosum* appellatur. Hic etiam fructus aromaticus "anisi Philippinarum" (*Illicium verum*) primum inter Europaeos describitur.

## Notae 
## Nexus externi 
thumb|upright=1.5|Titulus *Rariorum plantarum historia*
* *Rariorum aliquot stirpium per Hispanias observatarum historia* apud *Internet Archive*
* *Rariorum stirpium per Pannoniam, Austriam et vicinas quasdam provincias observatarum historia* apud *Internet Archive*
* *Rariorum plantarum historia* apud *Internet Archive*
** "Carolus Clusius: Fungorum in Pannoniis observatorum brevis historia"
** "Honorii Belli Vicentini ... ad Carolum Clusium aliquot epistolae de rarioribus quibusdam plantis agentes"
** "Clariss. viro Carolo Clusio Thobias Roelsius Reip. Medioburgensis Medicus S. P. D."
** "Ioannes Pona: Plantae seu simplicia, ut vocant, quae in Baldo monte ... reperiuntur"

Categoria:Carolus Clusius
Categoria:Libri picti
Categoria:Libri botanici
Categoria:Litterae Latinae Renascentes
Categoria:Scripta 1601
Categoria:Nederlandiae scripta
Regio Tumenensis

**Regio Tumenensis** (Russice Тюменская область, tr. ''Tjumenskaja oblast' '') est subiectum Foederationis Russicae, anno 1944 creatum, et ab anno 2000 in eius districtum (circulum) foederalem Uralicum inclusum. Districtus autonomi Chanty-Mansiensis–Iugra et Iamalo-Neneticus partes regionis Tumenensis sunt.

## Situs et area
Regio Tumenensis, in Siberia Occidentali sita et Urales ab occidente adiacens, cum regione Archangelopolitana (eius districtu autonomo Nenetico) in septentrio-occidente, re publica Komi in occidente, regionibus Sverdlovskensi et Kurganensi in meridie-occidente, Kazachstania (eius regione Septentrio-Kazachstanica) in meridie, regionibus Omensi et Tomensi in meridie-oriente atque territorio Crasnoiarensi in oriente et septentrio-oriente contermina, in septentrione ab Oceano Glaciali Septentrionali alluetur. Aream 1 464 173 chm2 et circa 3 692 milia incolarum (anno 2017) habet.

## Urbes
Caput regionis est Tumenum. Altera urbs magna et antiqua est Tobolium; Ischimus etiam urbs vetus est.

## Flumina
Obius et Irtis accola eius maxima flumina regionis sunt; alia flumina sunt accolae Irtis Ischimus, Tobol et Demianca, et accolae Tobolis Isetus, Tauda et Tura.

## Eponymia
Asteroides 2120 Tyumenia in eius honorem nominatur.

## Notae 
## Nexus externi 
*Situs officialis administrationis regionis Tumenensis 

!
Henricus McMaster

**Henricus Dargan McMaster** (Columbiae in urbe natus die 27 Maii 1947) est politicus Carolinae Meridionalis. In urbe nativo educatus est ubi universitatem Carolinae Australis frequentavit. Factionis republicanae sodalis, advocatus generalis huius civitatis ab anno 2003 usque in 2011, gubernator vicarius ab anno 2015 meruit. Gubernatrix ab eodem anno fuit Nikki Haley. Qua ad munus legatae Nationibus Unitis iussu praesidis Donaldi Trump promota, Henricus McMaster officium gubernatoris Carolinae Meridionalis die 24 Ianuarii 2017 suscepit.

## Nexus externi 
* Situs privatus
* Vita apud conventum Carolinae Meridionalis

Categoria:Nati 1947
Categoria:Homines vivi
Categoria:Gubernatores Carolinae Meridionalis
Categoria:Alumni Universitatis Carolinae Australis
Categoria:Iuris consulti
Ziziphus lotus

***Ziziphus lotus*** (binomen post Linnaeum a Ioanne Baptista Lamarckio anno fere 1789 statutum) est arbor spinosa fructifera, cuius fructus ab hominibus comeduntur. Ab Africa Septentrionali ad Asiam occidentalem sponte gignitur. Lingua Latina communi haec arbor **lotus** interdum appellatur, sed illud nomen pluribus speciebus adhibetur.

## Bibliographia 
; Fontes antiquiores
* 1592 : Prosper Alpinus, *De plantis Aegypti* ff. 7r-8r

## Nexus externi 
Categoria:Species plantarum
Categoria:Fructus
Categoria:Pabulata Africae boreo-occidentalis
Categoria:Plantae medicinales
Categoria:Rhamnaceae
Categoria:Taxa Lamarck
Corchorus olitorius

***Corchorus olitorius*** (binomen a Carolo Linnaeo anno 1753 statutum), Latinitate communi **melochia** appellata, est species plantarum ex Africa boreo-orientali ut videtur oriunda quae hominibus variis modis utilis est, tam fibris textilibus quam foliis amaris edulibus et medicinalibus.

## Notae 
## Bibliographia 
thumb|*Corchorus olitorius*
; Fontes antiquiores
* 1592 : 

## Nexus externi 
Categoria:Species plantarum
Categoria:Taxa Linnaei
Categoria:Taxa 1753
Categoria:Malvaceae
Categoria:Fruges Africae boreo-orientalis
Categoria:Plantae fibrosae
Categoria:Holera
Categoria:Plantae medicinales
Coniunx spiritualis

**Coniunx spiritualis** est una e latissime notis samanismi proprietatibus, quae in omnibus continentibus multisque culturis reperiuntur. Mariti vel uxores spirituales saepe videntur primi samani spiritus auxiliares, qui operi adsunt, vim animi praebentes. Coniunctio samanorum et eorum coniugum spiritualium modis amatoriis, sexualibus, pureve symbolicis fieri, ac commutationem generis amplecti potest. Samani dicunt se coniugibus spiritualibus in somniis, stupore, variisque rationibus ritualibus uti. In nonnullis culturis, coniuge spirituali potiri est necessaria et praesumpta initiationis samanismi pars. Indicia coniugium spiritualium videri possunt in culturis plerumque non samanisticis, inter quae sunt somnia de Christo monacharum, quae nuptae Christi vulgo dicuntur.

* Heterosexualitas
* Incubus
* Iter spirituale
* Matrimonium divinum
* Spiritualitas
* Succubus

## Notae 
## Bibliographia 
* Crawford, Patricia. 2004. Women's Dreams in early modern England. In *Dreams and History,* ed. Daniel Pick et Lyndal Roper, 91–104. Psychology Press.
* Espin, Orlando O., et James B. Nickoloff. 2007. *An Introductory Dictionary of Theology and Religious Studies.* Liturgical Press.
* Fanning, Steven. 2001. *Mystics of the Christian Tradition.* Routledge.
* Morris, Rosalind C. 2000. *In the Place of Origins: Modernity and Its Mediums in Northern Thailand.* Durham Carolinae Septentrionalis: Duke University Press.
* Tedlock, Barbara, ed. 1987. *Dreaming: Anthropological and Psychological Interpretations.* Cantabrigiae: Cambridge University Press.

Categoria:Coniugium
Categoria:Samanismus
Categoria:Religio et sexualitas
Categoria:Somnus
Illicium verum

***Illicium verum*** (binomen ab Iosepho Dalton Hooker anno 1888 statutum) est species plantarum in Asia orientali sponte gignens, quae fructum aromaticum producit, **anisum stellatum** saepe appellatum, in cibis et potionibus fortibus necnon medicina utilem. Hanc speciem "anisum Philippinarum" Latine nuncupavit Carolus Clusius qui anno 1601 primam descriptionem divulgavit.

## Notae 
## Bibliographia 
; Fontes antiquiores
* ante 1193 : Fan Chengda, *Guihai yuheng zhi* p. 108 Hargett
* 1596 : Li Shizhen, ''* no. 506 Read
* 1601 : Carolus Clusius, *Rariorum plantarum historia* (Antverpiae, 1601) appendix p. ccii

; Eruditio recentior
* Florike Egmond, *The World of Carolus Clusius: natural history in the making, 1550-1610* (Londinii: Pickering and Chatto, 2010) pp. 191-196
* Elisabeth Fritz, Silvester M. Ölzant, Reinhard Länger, "Illicium verum Hook. f. and Illicium anisatum L.: Anatomical Characters and their Value for Differentiation" in *Sci Pharm* vol. 76 (2008) pp. 65–76
* Melanie-Jayne R. Howes, Geoffrey C. Kite, Monique S. J. Simmonds, "Distinguishing Chinese Star Anise from Japanese Star Anise Using Thermal Desorption−Gas Chromatography−Mass Spectrometry" in *Journal of Agricultural and Food Chemistry* vol. 57 (2009) pp. 5783–5789 Epitome
* Frederick J. Simoons, *Food in China: A Cultural and Historical Inquiry* (CRC Press, 1991) pp. 386-389 
* Xiang Zhang et al., "Global ecological regionalization of 15 Illicium species: nature sources of shikimic acid" in *Chinese Medicine'' vol. 13 (2018) p. 31 ff. Epitome

## Nexus externi 
Categoria:Species plantarum
Categoria:Taxa Hooker filius
Categoria:Taxa 1888
Categoria:Plantae medicinales
Categoria:Aromata
Categoria:Fruges Asiae orientalis
Categoria:Schisandraceae
Cannibalismus

[thumb|upright=0.8|left|Magnus *[pelophylax* parvum *pelophylactem* comedit.]][thumb|*[Orthetrum sabina* aliud anisopterum, generis *Neurothemis,* praedatur.]]
[thumb|upright=0.8|[Nematoda|Nematodum familiae Mononchidarum alium singulum eiusdem familiae edit.]]
[thumb|upright=0.8|[Anthropophagia in Brasilia: Caelatura Theodori de Bry pro relatione Ioannis Staden suae captivitatis anno 1557 divulgata.]]

 est victu consumptio omnis aut partis unius singuli ab alio singulo eiusdem speciei. Singuli eiusdem speciei consumere, moresve cannibalisticos etiam monstrare, est communis interactio oecologica inter animalia, quae in plus quam 1500 specierum observatur.

Cannibalismus autem non solum (ut homines olim credebant) extremae victus inopiae vel temporum artificialium aut non naturalium causa, sed etiam in usitatis circumiectis naturalibus in variis speciebus fit.

Cannibalismus pervulgatus videtur praecipue in oecosystematibus aquaticis, ubi usque nonaginta centesimae fere organismorum nonnumquam in eorum orbe vitae biologica cannibales sunt. Cannibalismus non solum in speciebus carnivoris, sed etiam in herbivoris detrivorisque reperitur.

Varietas cannibalismi quae ad homines pertinet est anthropophagia.

## Notae
## Bibliographia
*Bernheim, Pierre-Antoine, et Guy Stravidès. 1992. *Cannibales!* Lutetiae: Plon.
*Elgar, M. A., et Bernard J. Crespi, eds. 1992. *Cannibalism: Ecology and Evolution of Cannibalism among Diverse Taxa.* Novi Eboraci: Oxford University Press. ISBN 0198546505.
*Fox, Laurel R. 1975. Cannibalism in natural populations. *Annual Review of Ecology and Systematics* 6: 87–106.
*Monestier, Martin. 2000. ''Cannibales, histoire et bizarreries de l'anthropophagie hier et aujourd'hui. Lutetiae: Le cherche midi.
*Niayesh, Ladan. 2009. *Aux frontières de l’humain: figures du cannibalisme dans le théâtre anglais de la Renaissance.* Éditions Honoré Champion.
*Picquart, Julien. 2011. Notre désir cannibale. *La Musardine.*
*Polis, G. A. 1981. The evolution and dynamics of intraspecific predation. *Annual Review of Ecology and Systematics* 12: 225–251.
*Saimeh, Nahlah. 2007. Canibalismo. *Mente y Cerebro* 27: 12–17.
*Teulé, Jean. 2009. *Mangez-le si vous voulez.*
*Yi, Zheng. 1999. *Stèles rouges: du totalitarisme au cannibalisme.* Lutetiae: Bleu de Chine. ISBN 2910884139.

* Idi Amin
* Cannibalismus sexualis
* Cronus
* Ioannes et Margarita
* Lamia
* Praedatio (biologia)
* Tantalus
* Tereus
* Thyestes
* Vampyrus
* 

## Nexus externi
!
Categoria:Ethologia
Ambohitanyela

***Ambohitanyela*** est genus heteropterorum familiae Aradidarum, cui est sola species, ***Ambohitanyela yuripopovi,*** quae in Madagascaria habitat.

## Bibliographia
*Heiss, Banar. 2013. *Ambohitantelya yuripopovi* gen. nov. et sp. nov., a new apterous Mezirinae from Madagascar (Hemiptera: Heteroptera: Aradidae) with unique metathoracic evaporatoria. *Zootaxa* 3616(3): 291–297. doi:10.11646/zootaxa.3616.3.8.

Categoria:Aradoidea
Categoria:Insecta Madagascariae
Categoria:Monotypica insectorum genera
Categoria:Taxa Heiss
Categoria:Taxa Banar
Categoria:Taxa 2013
Aradidae

**Aradidae** sunt cosmopolita familia heteropterorum superfamiliae Aradoideorum. Sunt 2000 fere specierum in ducenta fere genera digestae. Paene omnibus est corpus complanatissimum, a 3 ad 11 mm longum. Inter notissima regionum temperatarum genera sunt *Aradus,* *Mezira,* *Neuroctenus,* *Aneurus.* Paene omnes species sunt insecta minimi momenti oeconomici.

Aradidae plerumque sub cortice arborum mortuarum, sed multae species tropicae inter folia mortua vel in ramis et ramulis habitant. Plurimae species mycophagosae putantur, sed victus plurimarum specierum ignotus est, quamquam pheromonis scolytinarum attrahi possunt. Multa taxa tropica alis carent.

## Bibliographia
*Moreira da Costa Lima, Ângelo. 1940. *Hemípteros in Insetos do Brasil.* Vol. 2. Escola Nacional de Agronomia.
*Schuh, R. T., et J. A. Slater. 1995. *True Bugs of the World (Hemiptera: Heteroptera): Classification and Natural History.* Ithacae Novi Eboraci: Cornell University Press.
*Servadei, Antonio, Sergio Zangheri, et Luigi Masutti. 1972. *Entomologia generale ed applicata.* Paduae: CEDAM.
*Tremblay, Ermenegildo. 1981. *Entomologia applicata.* Vol. II, pars I. Neapoli: Liguori Editore. ISBN 9788820710255.
*Wachmann, E., A. Melber, et J. Deckert. 2007. *Wanzen.* Vol. 3: *Pentatomorpha I, Aradidae, Lygaeidae, Piesmatidae, berytidae, Pyrrhocoridae, Alydidae, Coreidae, Rhopalidae, Stenocephalidae: Neubearbeitung der Wanzen Deutschlands, Österreichs und der deutschsprachigen Schweiz.* Keltern: Goecke & Evers. ISBN 9783937783291.

## Nexus externi
*Heteropterist's Society.
*"Checklist of North American Aradidae."

Categoria:Taxa Spinola
Categoria:Taxa 1837
Aradoidea

**Aradoidea** sunt superfamilia heteropterorum ordinis Hemipterorum. Cui sunt duae familiae: Aradidae et Termitaphididae. Piesmatidae autem, in Lygaeoidea usitate digestae, ad hanc superfamiliam fortasse pertinent. Haec insecta sunt parva, plerumque minus quam unum centimetrum longa. Corpus ovale et complanatum; color tristis, obscurus, sordidus est.

## Notae
## Bibliographia
*Grimaldi, David A., et Michael S. Engel. 2007. An Unusual, Primitive Piesmatidae (Insecta: Heteroptera) in Cretaceous Amber from Myanmar (Burma). *American Museum Novitates* 3611: 1-17. doi:10.1206/0003-0082(2008)3611[1:AUPPIH]2.0.CO;2. PDF.

## Nexus externi
**Superfamily Aradoidea in Australian Faunal Directory.* Australian Government, Department of the Environment, Water, Heritage and the Arts.


Categoria:Superfamiliae animalium
Aradinae

**Aradinae** est subfamilia heteropterorum familiae Aradidarum. Inter Aradinas sunt saltem nonaginta species descriptae.

## Genera
**Aradus* Fabricius, 1803
**Quilnus*

## Notae
## Bibliographia
*Arnett, Ross H. 2000. *American Insects: A Handbook of the Insects of America North of Mexico.* CRC Press.
*Henry, Thomas J., et Richard C. Froeschner. 1988. *Catalog of the Heteroptera, True Bugs of Canada and the Continental United States.* Brill Academic Publishers.

## Nexus externi
*Aradinae Subfamily Information. Iowa State University: BugGuide.net
*Aradinae Report. Integrated Taxonomic Information System.

Categoria:Aradoidea
Mezirinae

**Mezirinae** sunt subfamilia heteropterorum familiae Aradidarum. Cui sunt septem genera et plus quam tredecim species.

## Genera
* *Ambohitanyela* Heiss & Banar, 2013
* †*Aphleboderrhis* Stål, 1860
* *Brevisensoria* Poinar, 2011
* *Mezira* Amyot & Serville, 1843
* *Nannium* Bergroth, 1898
* *Neuroctenus* Fieber, 1860
* *Notapictinus* Usinger & Matsuda, 1959

## Notae
## Bibliographia
*Henry, Thomas J., et Richard C. Froeschner, eds. 1988. *Catalog of the Heteroptera, or True Bugs, of Canada and the Continental United States.* Lugduni Batavorum: E. J. Brill. ISBN 9780916846442.

Categoria:Aradoidea
Categoria:Taxa Oshanin
Categoria:Taxa 1908
Neuroctenus

***Neuroctenus*** est genus heteropterorum familiae Aradidarum. Cui sunt circa septem species descriptae.

## Species
* *Neuroctenus arizonicus* Kormilev, 1982
* *Neuroctenus elongatus* Osborn, 1903
* *Neuroctenus hopkinsi* Heidemann, 1904
* *Neuroctenus pseudonymus* Bergroth, 1898
* *Neuroctenus punctulatus* (Burmeister, 1835)
* *Neuroctenus simplex* (Uhler, 1876)* *Neuroctenus unistellatus* Vásárhelyi, 1994

## Notae
## Bibliographia
*Arnett, Ross H. (2000). *American Insects: A Handbook of the Insects of America North of Mexico*. CRC Press.
*Thomas J. Henry, Richard C. Froeschner. (1988). *Catalog of the Heteroptera, True Bugs of Canada and the Continental United States*. Brill Academic Publishers.

## Nexus externi
**Neuroctenus.* De genere apud BugGuide.net.
**Neuroctenus.* Relatio apud Integrated Taxonomic Information System.

Categoria:Aradoidea
Categoria:Taxa Fieber
Categoria:Taxa 1860
Termitaphididae

**Termitaphididae** sunt parva tropicopolitana familia heteropterorum superfamiliae Aradoideorum. Quae plerumque sunt parvae, a 2 mm ad 4 mm longae, complanatae, laminis e quoque corporis segmento extendentibus, rotundae squamosaeque visu. Familia hodie duo genera tredecimque fere species notas comprehendit. Termitaphididae sunt inquilini, qui in nidis hostium Termitidarum et Rhinotermitidarum, specierum isopterorum, habitant. Familia, quamquam res distincta inter Aradoidea diu habita, fortasse est magnopere evoluta Aradidarum copia generum, ut David Grimaldi et Michael Engel entomologi anno 2008 coniectaverunt.

## Species
Sunt in familia tredecim fere species, quarum una, *Termitaphis circumvallata* ad *Termitaphidem,* genus monotypicum, pertinet, et quattuor ex aliis inter *Termitarados* exstinctae sunt, solum in sucino repertae. Species exstantes late per orbem terrarum inveniuntur in tropicis Americae Mediae Australisque, Africae, Asiae, et Australiae regionibus.

## Notae
## Bibliographia
*Engel, Michael S. 2009. A new termite bug in Miocene amber from the Dominican Republic (Hemiptera, Termitaphididae). *ZooKeys* 25: 61–68. doi:10.3897/zookeys.25.267. 
*Poinar, G., et E. Heiss. 2011. New Termitaphididae and Aradidae (Hemiptera) in Mexican and Dominican amber. *Palaeodiversity* 4: 51–62. http://www.palaeodiversity.org/pdf/04/Palaeodiversity_4_PoinarHeiss.pdfPDF.

## Nexus externi
Categoria:Aradoidea
Categoria:Taxa Myers
Categoria:Taxa 1924
Categoria:Familiae animalium
Termitaradus

***Termitaradus*** est parvum tropicopolitanum genus heteropterorum familiae Termitaphididarum. *Termitaradi* exstantes plerumque sunt parvi, a 2 mm ad 4 mm fere longi, complanati, laminis e quoque corporis segmento extendentibus, rotundi squamosique visu. Similiter species exstinctae praeter *Termitaradum proteram,* qui ad 7 mm longus est.

**T. annandalei*
**T. australiensis*
*†*T. avitinquilinus*
*†*T. dominicanus*
**T. guianae*
**T. jamaicensis*
**T. mexicana*
*†*T. mitnicki*
**T. panamensis*
*†*T. protera*
**T. subafra*
**T. trinidadensis*

## Notae
## Bibliographia
*Engel, M. S. 2009. A new termite bug in Miocene amber from the Dominican Republic (Hemiptera, Termitaphididae). *ZooKeys* 25: 61–68. doi:10.3897/zookeys.25.267.
*Poinar, G., et E. Heiss. 2011. New Termitaphididae and Aradidae (Hemiptera) in Mexican and Dominican amber. *Palaeodiversity* 4: 51–62. PDF.

## Nexus externi
Categoria:Aradoidea
Categoria:Genera animalium
Termitaradus mitnicki

***Termitaradus mitnicki*** est exstincta heteropterorum species familiae Termitaphididarum, quae in depositis electri Dominicani e statione Burdigaliana Miocaeni ineuntis Hispaniolae in insula Caribica reperitur.

## Notae
## Bibliographia
*Engel, M. S. 2009. "A new termite bug in Miocene amber from the Dominican Republic (Hemiptera, Termitaphididae)." *ZooKeys* 25: 61–68. doi:10.3897/zookeys.25.267.
*Iturralde-Vinent, M. A., et R. D. E. MacPhee. 1996. "Age and Paleogeographical Origin of Dominican Amber." *Science* 273 (5283): 1850–52. .

## Nexus externi
Categoria:Aradoidea
Categoria:Fauna Hispaniolae
Categoria:Fossilia
Categoria:Hymenoptera Americae Septentrionalis
Categoria:Miocaenum
Categoria:Taxa Engel
Categoria:Taxa 2009
Categoria:Sucinum Dominicianum
Pseudibis

***Pseudibis*** est genus Threskiornithinarum quod in duobus speciebus in Asia Meridiorientali endemicis consistit. *Thaumatibis gigantea* aliquando in hoc genus digeritur.

## Species generis *Pseudibidis*
**Pseudibis papillosa*
**Pseudibis davisoni*

*Pseudibis davisoni* in discrimen adduci putatur.

## Nexus externi
*Genus *Pseudibis.* TaxonTree.

Categoria:Genera animalium
Categoria:Threskiornithinae
Categoria:Taxa Hodgson
Categoria:Taxa 1844